ઉલ્લેખનીય છે કે ગુજરાત વિધાનસભાની ચૂંટણીમાં આ વખતે અનામતથી લઇને દલિત ફેક્ટરને નજરે રાખતા કોંગ્રેસ અને ભાજપ બન્નેએ અનેક નવા ઉમેદવારોને ટિકિટ આપી છે. સાથે જ કેટલાકને રિપિટ પણ કર્યા છે. જેના કારણે અનેક બેઠક પર વિવાદ ઊભો થયો છે અને જ વિવાદના કારણે અનેક બેઠકો પરથી અપક્ષ ઉમેદવારોએ પણ મોટી સંખ્યામાં ઉમેદવારી પત્ર ભર્યા છે. અપક્ષ ઉમેદવારોની આ જ સંખ્યા અમુક બેઠકો માટે ત્રિકોણીય જંગ સમાન બની ગઇ છે. ત્યારે હાર્દિકનો તેવો આક્ષેપ છે કે બેઠકો પર નિર્દલીય ઉમેદવાર ઊભા કરવા પાછળ ભાજપની એક લાંબી રણનીતિ જવાબદાર છે.